**Budapest Főváros XX. kerület**

**Pesterzsébet Önkormányzata**

**Képviselő-testülete**

részéreTárgy: Beszámoló a Pesterzsébeti Múzeum 2020. évi tevékenységéről, javaslat az intézmény 2021. évi munkatervére.

***Tisztelt Oktatási, Kulturális, Ifjúsági és Informatikai Bizottság!***

A **Pesterzsébeti Múzeum** Budapest legrégebben (1951) alakult kerületi múzeuma, mely 2006-tól három helyszínen működik.

Az intézmény központja a **Pesterzsébeti Múzeum** (1201 Budapest, Baross u. 53.) helytörténeti, színháztörténeti témakörben tárgyi és dokumentációs anyaggal, valamint archív fotógyűjteménnyel rendelkezik. A Múzeumban állandó helytörténeti kiállítás található és időszaki helytörténeti kiállításokat rendezünk, valamint itt található Neményi Lili emlékszobája is.

A múzeum képzőművészeti gyűjteményét a **Gaál Imre Galériá**ban (1203 Budapest, Kossuth L. u. 39.) őrizzük, ahol rendszeresen időszakos képzőművészeti és helytörténeti kiállításokat, irodalmi, zenei esteket rendezünk. Itt található Tóth Menyhért festőművész állandó kiállítása és a Gaál Imre Galériához tartozik a Pesterzsébeti Múzeum szabadtéri szoborkertje is, ahol Meszlényi János és Medgyessy Ferenc szobrászművészek alkotásai láthatók.

A 2006-ban megnyitott **Rátkay-Átlók Galériá**ban(1204 Budapest, Klapka u. 48.) Rátkay Endre, Gaál Imre és Czétényi Vilmos festőművészek életművét mutatjuk be. Itt kapott helyet a „Tudok egy olyan mozit” c. mozitörténeti kiállításunk és a „Divat a múltból” c. történeti babakiállításunk is.

2020-ban is magas szakmai színvonalú kiállításokat és változatos programokat terveztünk látogatóinknak, melyek egy részét a világjárvány miatt a többi intézményhez hasonlóan, nem tudtunk megvalósítani. / Pl.: Pesterzsébeti Művészeti Napok, Múzeumok Majálisa, Múzeumok Éjszakája, stb… / Ezért a járványhelyzetre való tekintettel márciustól **jelentősen megnöveltük online megjelenéseinket** Facebook oldalunkon és honlapunkon.

A Pesterzsébeti Múzeum Gaál Imre Galériájában - 2020 januárjában - a ***Magyar Kultúra Napja*** alkalmából nyílt meg a **Barcsay mester és tanítványai c. vándorkiállítás**, melyet jelentős érdeklődés kísért.

Februárban Csipes Antal iparművész anyagából rendeztünk kiállítást.

Májusban nyitottuk meg **51. Tavaszi Tárlat**unkat, már online verzióban.

Júniusban került megrendezésre **Sárkány Győző** Ferenczy Noémi-díjas grafikusművész, Érdemes Művész **Trianon Anzix** és **Gulyás László** festőművész online kiállítása.

Július hónapban a nyári feloldás lehetővé tette, hogy a Pesterzsébeti Múzeum kertjében megnyithassuk **Művészet a kertben** c. szabadtéri kiállításunkat és a Gaál Imre Galériában a **Keresztmetszet 2**. c. kiállítást. /Válogatás a MAOE Dimenziók c. kiállításának a szegedi Reök Palotában bemutatott anyagából/

Szeptemberben nagyszabású kiállítást mutattunk be **Majoros Áron Zsolt** szobrászművész alkotásaiból, majd **Emlék-képek** címmel megrendeztük Válogatás Unyi János képzőművészeti gyűjteményéből c. kiállításunkat.

Októberben **Szocreál plakátok** címmel a Pesterzsébeti Múzeum plakátgyűjteményéből állítotunk össze egy kiállítást, melyet a járványhelyzet alakulása miatt online változatban is közzétettünk.

Novemberben Sárkány Győző Ferenczy Noémi-díjas grafikusművész, érdemes művész **Köztes – Képek** c. kiállítását és Budahelyi Tibor Munkácsy-díjas szobrászművész **Életmű sorozat** c. kiállítását rendeztük meg a Gaál Imre Galériában. Mindkét kiállítást online formában tekinthették meg az érdeklődők.

**Látogatottságunk** 2020-ban a járványhelyzet következtében történt bezárások miatt: ***2968 fő***

***153 honlap és 153 Facebook megjelenésünk volt, valamint 7 hagyományos és 7 online kiállítás.***

**Jogállás:** az intézmény szakmai besorolása szerint (Múzeumi Működési Engedély TerM/100220/2011) területi múzeum*.*

**Gazdálkodás:** az intézmény önállóan működő költségvetési szerv.

2011. I. 1-től az Intézmény pénzügyi, gazdasági feladatait a GAMESZ látja el. Bankszámla számunk 2015. 06. 01.-től a következőre változott: 12001008-01510887-00100007

A Múzeum dolgozóinak engedélyezett létszáma: 13 fő.

**Gazdálkodási adatok 2019-2020.**

|  |  |  |
| --- | --- | --- |
| **Bevétel** (ezer Ft-ban) | | |
|  | **2019. év** | **2020. év** |
| Önkormányzati támogatás | 76665 | 65989 |
| Átvett pénzeszköz | 0 | 0 |
| Saját bevétel (kiadványok,  Bérleti díjak) | 515 | 421 |
| Előző évi pmaradv.,függő bev. | 2204 | 3720 |
| **Összbevétel** | **79384** | **70130** |

|  |  |  |
| --- | --- | --- |
| **Működési kiadás (**ezer Ft-ban) | | |
|  | **2019. év** | **2020. év** |
| Bér és bérjellegű kiadások + járulék | 57349 | 53712 |
| Fenntartási kiadások (villamos-energia, gáz, víz, csatornadíj) | 3978 | 4408 |
| **Szakmai működés kiadásai** |  |  |
| Műtárgyvásárlás | 0 | 0 |
| Könyv, folyóirat | 0 | 0 |
| Szakmai anyagbeszerzés | 320 | 140 |
| Egyéb kiadások (propaganda, nyomda, műtárgyszállítás) | 7277 | 974 |
| Felhalmozási kiadás | 1093 | 22 |
| Egyéb dologi kiadás (áfa, kommunikációs kiadás) | 3494 | 2510 |
| Előző évi pénzmaradvány felhasználása | 2204 | 3720 |
| **Összkiadás:** | **75715** | **65486** |

**Alaptevékenység:** múzeumi tevékenység (helytörténet, színháztörténet, képzőművészet témakörében) gyűjtés, rendszerezés, kiállítások, dokumentálás, adattár, múzeumpedagógia.

**Kiegészítő tevékenység:** irodalmi, zenei programok, előadások, reklám és propaganda, kiadói tevékenység (szakmai kiadványok, térkép, képeslap, reprodukciók).

**Raktározás, felszereltség:** Tervezzük a jövőben a tároló rendszerek, állványrendszer további fejlesztését, bővítését a Múzeum új gyűjteményi raktárában (Ady E. u.), valamint a dokumentumok megfelelő elhelyzéséhez szükséges saválló tasakok, dobozok, tároló szekrények beszerzését.

**Múzeumi feladatok:** folyamatosan végezzük a tárgyak rendszerezését, feldolgozását, tisztítását, a polcrendek kialakítását. A múzeum épületében lévő kistárgy raktár és a képzőművészeti gyűjtemény anyagának revíziója, állapotfelmérése is folyamatosan zajlik.

## Időszaki kiállítások 2020. évben

|  |  |
| --- | --- |
| ***Gaál Imre Galéria földszinti kiállító terem*** | |
| **Kiállítás nyitva tartása, címe** | |
| 2020.01.29. – 2020.03.21. | ***Barcsay mester és tanítványai***  ***szitanyomat vándorkiállítás*** |
| 2020.07.29. – 2020.08.15. | ***Keresztmetszet 2. Válogatás a MAOE Dimenziók c. kiállításának a szegedi Reök Palotában bemutatott anyagából*** |
| 2020.09.16. – 2020.10.24. | ***Majoros Áron Zsolt szobrászművész kiállítása*** |

|  |  |
| --- | --- |
| ***Gaál Imre Galéria emeleti kiállító terem*** | |
| **Kiállítás nyitva tartása, címe** | |
| 2020.02.12. – 2020.03.21. | ***Tanodától az egyetemig***  ***Csipes Antal iparművész kiállítása*** |
| 2020.09.23. – 2020.10.24. | ***Emlék-képek Válogatás Unyi János Antal képzőművészeti gyűjteményéből*** |

|  |  |
| --- | --- |
| **Pesterzsébeti Múzeum** | |
| Kiállítás nyitva tartása | Kiállítás címe |
| 2020.07.15-2020.10.03. | ***Művészet a kertben***  ***szabadtéri kiállítás*** |
| 2020.10.07.- 2021.12.31. | ***Szocreál plakátok***  ***Válogatás a Pesterzsébeti Múzeum plakátgyűjteményéből*** |

|  |  |
| --- | --- |
| **Online kiállítások** | |
| Dátum | Kiállítás címe |
| 2020. május 5-től | ***51. Tavaszi Tárlat*** |
| 2020. június 3-tól | ***Trianon Anzix***  ***Sárkány Győző Ferenczy Noémi-díjas grafikusművész, Érdemes művész kiállítása*** |
| 2020. június 10-től | ***Gulyás László festőművész kiállítása*** |
| 2020. november 11-től online | ***Szocreál plakátok***  ***Válogatás a Pesterzsébeti Múzeum plakátgyűjteményéből*** |
| 2020. november 11-től | ***Köztes-képek***  ***Sárkány Győző Ferenczy Noémi-díjas grafikusművész, Érdemes művész kiállítása*** |
| 2020. november 18-tól | ***Életmű sorozat***  ***Budahelyi Tibor Munkácsy-díjas szobrászművész kiállítása*** |

**Kiállítási stratégiánk:** a kerület és a dél-pesti régió értékeit minél szélesebb körben feltárni, reprezentálni, valamint magas színvonalú, kerületen kívüli anyagot helyben bemutatni. A kerület kulturális értékeit hazai és külföldi cserekiállítások keretében népszerűsíteni. Rendezvényeinket, szakmai programjainkat a kerület intézményei mellett budapesti és országos múzeumokkal, kiállító termekkel együttműködve igyekszünk kialakítani.

**Szakmai együttműködés:** a Pesterzsébeti Múzeum a kerületi intézmények, a Csili Művelődési Központ, a Lajtha László Alapfokú Művészeti Iskola és egyéb kerületi iskolák mellett folyamatos szakmai kapcsolatot tart fenn és alakít ki a többi múzeummal, kerületi helytörténeti gyűjteménnyel, valamint művészeti egyesületekkel, civil szervezetekkel, nemzetiségi önkormányzatokkal.

**Múzeumpedagógiai tevékenység**: gyerekcsoportok múzeumpedagógiai foglalkozásának megtervezése, megszervezése és lebonyolítása a Pesterzsébeti Múzeum állandó és időszaki kiállításaiban. Anyagi és egyéb lehetőségeinket maximálisan kihasználva ( pl. kétnyelvű, színes bemutatkozó leporelló ) igyekszünk a kerület iskoláit folyamatosan informálni kiállításainkról, rendezvényeinkről.

Felnőtt látogatóinknak **múzeumandragógiai** foglalkozásokat tartunk a Pesterzsébeti Múzeumban, a Gaál Imre Galériában és a Rátkay – Átlók Galériában is.

**Reklámtevékenység:** kiállításainkról, rendezvényeinkről rendszeresen tájékoztatjuk a médiát. Programjaink megtalálhatók több országos programfeltöltő honlapon. Rendszeresen hirdetjük kiállításainkat a **Műértő, az Új Művészet, a Pesti Est, a Fidelio magazin** folyóiratokban, a kerületi újságban és más folyóiratokban, napilapokban és hetilapokban. Kiállításainkról az elmúlt évben is több szakmai folyóirat, rádióadó és televízió is beszámolt. Programjainkról, kiállításainkról folyamatos tájékoztatást adunk a "Kosuti" sétálóutcán elhelyezett hirdetőtábláinkon, intézményeinkben elhelyezett plakátjainkon, weboldalunkon. Meghívóinkat valamint kétnyelvű, színes bemutatkozó leporellónkat eljuttatjuk országos intézményekbe, múzeumokba, művészekhez, a Pesterzsébeti Önkormányzatba, könyvtárakba, iskolákba, óvodákba, a Csili Művelődési Központba és egyéb kerületi intézményekbe. 2020-ban a takarékosság jegyében áttértünk az online meghívók küldésére, de az Önkormányzat / képviselő testület és az adatbázisunk számára papír alapú meghívókat is készítünk a múzeumban.

**Internet megjelenés:** igyekszünk minél több internetes hirdetési felületen megjelenni. A legfontosabb a [www.museum.hu](http://www.museum.hu), ahol külön oldalakkal is rendelkezünk. 2007-től működik honlapunk, mely 2019-ben az Önkormányzat támogatása révén teljesen megújult. Honlapunkon és 2011-óta működő Facebook oldalunkon folyamatosan tájékoztatjuk az érdeklődőket aktuális kiállításainkról, rendezvényeinkről.

***Az idei járványhelyzet miatt internetes megjelenéseinkre jóval nagyobb hangsúlyt fektettünk, az online kiállítások mellett folyamatosan jelentettünk meg a kerülethez kapcsolódó helytörténeti információkat, érdekességeket, képanyagot, ismertetőket, online ismeretterjesztő játékokat.***

Honlapcímünk: [www.pesterzsebetimuzeum.hu](http://www.pesterzsebetimuzeum.hu)

2011-től működő ***hírlevél*** rendszerünket 2019-ben szintén korszerűsítettük. 800 fő részére tudjuk elküldeni kiállítási - és program-információinkat, emellett email-es névjegyzékünk is kiterjedt.

**Kutatószolgálat:** a Pesterzsébeti Múzeumban 2020-ban **9 fő** kutató fordult meg.

**Múzeumi kutató munka:** Revízionált tárgyak:769 db. / Tisztított tárgyak: 258 db.

Kutatómunka: *150 év Pesterzsébeten* c. helytörténeti kiállításhoz és a *150 év - 150 kép Pesterzsébetről* című kiadványhoz. / *Emlékezzünk és emlékeztessünk* címűkönyvhöz. / *Állandó kiállítás felújításához*

**Bevételek:** a Pesterzsébeti Múzeum és Galériái a Képviselő-testület döntése alapján 2004. július 1-től ingyenesen látogathatók. Bevételeink kiadványainkból (könyv, térkép) valamint terembérleti díjakból származnak.

**Látogatottság 2020**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***A Pesterzsébeti Múzeum, a Gaál Imre Galéria és a Rátkay-Átlók Galéria látogatottsági adatai 2020-ban*** | | | | | | | | |
| 2020 | Pesterzsébeti Múzeum | | | Gaál Imre Galéria | | Rátkay-Átlók Galéria | | Összesen |
|  | Összes látogató | | Ebből diák | Összes látogató | Ebből diák | Összes látogató | Ebből diák |  |
| január | 303 | | 51 | 606 | 185 | 145 | 83 |  |
| február | 351 | | 69 | 649 | 175 | 115 | 42 |  |
| március (17-től zárva) | 107 | | 22 | 218 | 73 | 20 | 6 |  |
| április | zárva | | zárva | zárva | zárva | zárva | zárva |  |
| május | zárva | | zárva | zárva | zárva | zárva | zárva |  |
| június | zárva | | zárva | zárva | zárva | zárva | zárva |  |
| július | 84 | | 23 | 10 | 0 | 12 | 0 |  |
| augusztus | 29 | | 2 | 23 | 3 | 13 | 0 |  |
| szeptember | 67 | | 25 | 86 | 3 | 24 | 0 |  |
| október | 34 | | 1 | 37 | 2 | 25 | 0 |  |
| november (11-től zárva) | 4 | | 1 | 0 | 0 | 6 | 0 |  |
| december | zárva | | zárva | zárva | zárva | zárva | zárva |  |
| **Intézményi összesítés:** | **979** | | **194** | **1629** | **441** | **360** | **131** |  |
| **Összes látogató:** | |  | | | | | | **2968** |
| **Ebből összes diák:** | |  | | | | | | **766** |

**Az időszaki kiállítások látogatottsága:**

|  |  |
| --- | --- |
| **Gaál Imre Galéria** | |
| 2020. 01. 29. – 2020. 03. 21.  **Barcsay mester és tanítványai szitanyomat vándorkiállítás** | 1011 fő  ebből 284 diák |
| 2020.02.12. – 2020.03.21.  ***Tanodától az egyetemig Csipes Antal iparművész kiállítása*** | 663 fő  ebből 187 diák |
| 2020. május 5-től  ***51. Tavaszi Tárlat*** | online |
| 2020. június 3-tól  ***Trianon Anzix Sárkány Győző Ferenczy Noémi-díjas grafikusművész, Érdemes Művész kiállítása*** | online |
| 2020. június 10-től  ***Gulyás László festőművész kiállítása*** | online |
| 2020.07.29. – 2020.08.15.  ***Keresztmetszet 2 Válogatás a MAOE Dimenziók c. kiállításának a Szegedi Reök Palotában bemutatott anyagából*** | 33 fő  ebből 3 diák |
| 2020.09.16. – 2020.10.24.  ***Majoros Áron Zsolt szobrászművész kiállítása*** | 123 fő  ebből 5 diák |
| 2020.09.23. – 2020.10.24.  ***Emlék-képek Válogatás Unyi János képzőművészeti gyűjteményéből*** | 72 fő  ebből 5 diák |
| 2020.11.11-től  ***Köztes-Képek***  ***Sárkány Győző Ferenczy Noémi-díjas grafikusművész,***  ***Érdemes Művész kiállítása*** | online |
| 2020.11.18-tól  ***Életmű sorozat***  ***Budahelyi Tibor Munkácsy-díjas szobrászművész kiállítása*** | online |

|  |  |
| --- | --- |
| **Pesterzsébeti Múzeum** | |
| 2020.07.15. – 2020.10.03.  ***Művészet a kertben szabadtéri kiállítás*** | 185 fő  ebből 51 diák |
| 2020.10.07.- 2021.12.31.  ***Szocreál plakátok***  ***Válogatás a Pesterzsébeti Múzeum plakátgyűjteményéből*** | 32 fő  ebből 1 diák  november 11-től online |

**Összegzés:**

***2020-ban a Pesterzsébeti Múzeum a világjárvány miatt kialakult helyzetben az érdeklődők minél jobb elérése céljából nagy hangsúlyt fektetett az online megjelenési stratégia kialakítására és a média megjelenéseink bővítésére. 153 online anyagot tettünk közzé, 7 online kiállítást állítottunk össze és számos TV, rádió valamint sajtó megjelenésünk volt.***

***Folytattuk az új gyűjteményi raktár szakszerű kialakításának munkálatait, valamint ezzel párhuzamosan az anyag leltározását, állapotfelmérését.***

***Megkezdtük az állandó helytörténeti kiállítás felújításának munkálatait. 2020-ban elkészítettük az új kiállítás terveit, melyet 2021-ben saját erőforrásból igyekszünk folyamatosan megvalósítani. Az új állandó kiállítás megnyitását 2022-re tervezzük.***

**A Pesterzsébeti Múzeum és Intézményei 2021. évi munkaterve**

|  |  |  |
| --- | --- | --- |
| ***Időszaki kiállítások 2021.*** | | |
| Időpont | Helyszín | Kiállítás címe |
| 2021. 01. 20. – 2021. 02. 20. | Online kiállítás | **Lencsés Ida kárpitművész és Kovács Péter Balázs képzőművész kiállítása** |
| 2021. 01. 27. – 2021. 02. 20. | Online kiállítás | **Tajti Eszter festőművész kiállítása** |
| 2021. 03. 03. – 2021. 04. 10. | Online kiállítás | **Závorszky Simon Márton festőművész kiállítása** |
| 2021. 03. 10. – 2021. 04. 10. | Online kiállítás | **Drozsnyik István**  **képzőművész kiállítása** |
| 2021. 04. 28-tól | Online kiállítás | **52. Tavaszi Tárlat** |
| 2021.05.05. – 2021.06.05. | Gaál Imre Galéria | **150 év Pesterzsébeten**  **helytörténeti kiállítás+**  **150 év 150 kép könyvbemutató** |
| 2021.05.12. – 2021.06.12. | Gaál Imre Galéria | **Gulyás László festőművész kiállítása** |
| 2021.06.16.- 2021.08.07 | Gaál Imre Galéria | **Bunda János István festőművész kiállítása** |
| 2021.06.23. – 2021.08.07. | Gaál Imre Galéria | **Éles Bulcsú festő-és grafikusművész kiállítása** |
| 2021.09.15. – 2021.10.23. | Gaál Imre Galéria | **Hegedűs 2. László és Hegedűs Hanna Léna kiállítása** |
| 2021.09.22. – 2022.01.08. | Gaál Imre Galéria | **70 éves a Pesterzsébeti Múzeum helytörténeti kiállítás** |
| 2021.10.13-tól | Pesterzsébeti Múzeum | **Polgár Ernő kiállítása** |
| 2021.11.10. – 2022.01.08. | Gaál Imre Galéria | **Kirják Miklós festő-és grafikusművész kiállítása** |

Továbbra is figyeljük azokat a pályázatokat, amelyek hozzájárulhatnak a Pesterzsébeti Múzeum munkájának támogatásához.

**Kiemelt programjaink 2021-ben:**

Amennyiben a vírushelyzet lehetővé teszi, 2021-ben ismét kapcsolódunk a **Magyar Kultúra Napjához**, **a Múzeumok Éjszakájához.** A Magyar Nemzeti Múzeum kertjében megrendezésre kerülő **Múzeumok Majálisán** szintén részt veszünk.

2021. évi programjaink a korábbi gyakorlathoz hasonlóan pályázati támogatások elnyerése, vagy egyéb események (pl. járványhelyzet alakulása) függvényében módosulhatnak.

**Állandó kiállítás** felújítási munkálatai az év folyamán.

**Megoldásra váró feladatok:**

Továbbra is feladatunk a Pesterzsébeti Múzeum, a Gaál Imre Galéria és a Rátkay-Átlók Galéria épületeinek külső- és belső karbantartása, állapotának, a fejlesztés és korszerűsítés lehetőségeinek felmérése.

Megoldásra vár a Múzeum épület vizesedésének, az alagsori falak omlásának, penészesedésének megszűntetése.

A Múzeum oldalsó utcai és hátsó kerítésének felújítása a Múzeum kertjében őrzött műtárgyak védelme érdekében.

A Múzeum kertjében található néprajzi és kézműipari kiállító helyiség (korábbi garázs) rossz állapota miatt évek óta zárva tart, indokolt lenne a lebontása.

Szakmai munkánk minőségének fenntartásához a továbbiakban is számítunk a kerületi intézmények együttműködésére, az Önkormányzat és a Képviselő Testület szíves támogatására.

**Kérem a Tisztelt Képviselő Testületet, hogy a Pesterzsébeti Múzeum 2020. évi munkájáról készített beszámolót és az intézmény 2021. évi munkatervét fogadja el.**

**Határozati javaslat:**

Pesterzsébet Önkormányzatának Képviselő-testülete

1. A Pesterzsébeti Múzeum (1201 Budapest, Baross u. 53.) 2019. évi tevékenységéről szóló beszámolóját elfogadja.
2. A Pesterzsébeti Múzeum (1201 Budapest, Baross u. 53.) 2020. évi Munkatervét elfogadja.

3. Felkéri a polgármestert a szükséges intézkedések megtételére.

**Határidő:** 1. pont: azonnal

2. pont: a munkatervben foglaltak szerint

**Felelős**: Szabados Ákos polgármester

A határozati javaslat elfogadása egyszerű szótöbbséget igényel.

Az előterjesztést tárgyalja: Oktatási, Kulturális, Ifjúsági és Informatikai Bizottság

Budapest, 2021. március 09.

**D. Udvary Ildikó**

múzeumigazgató